Unos 12911 Potraživanja za naknade koje se refundiraju u zahtjev

za plaćanje

Ministarstvo financija, Državno računovodstvo u glavnoj knjizi u SAP sustavu otvorilo je za ekonomsku klasifikaciju 12191 – Potraživanja za naknade koje se refundiraju sljedeće analitičke razine konta:

* **129110011 - Bolovanja preko 42 dana i**
* **129110012 - Bolovanja za ozljede na radu; na teret Hrvatskog zavoda za zdravstveno osiguranje.**

Analitičke razine konta za bolovanja proračunski korisnici koriste pri unosu zahtjeva za plaćanje riznicu u SAP sustavu.

Kod unosa zahtjeva u SAP sustav UVIJEK kad se unosi konto 129110011 i 129110012 u polje **kor. proračuna** upisuje se oznaka **razdjela i glave**.

Ako korisnik upiše aktivnost ili nešto drugo postoji upozorenje koje napiše da se ne može dodjeljivati element fakturiranja, ali je ta poruka žuta - to znači upozorenje. Pritiskom na enter potvrđuje se unos, ali prilikom simuliranja dokumenta sustav automatski ispravlja unos s unosom glave na stavci dobavljača.

Unos naloga u sustavu „Kolekcije“

Proračunski korisnici koji podnose naloge/zahtjev u sustav kolekcije za isplatu plaća na naloge u polje „poziv na broj zaduženja“ kao P1 upisuju konto pete razine s kontrolnim brojem.

Da bi razlikovali bolovanje preko 42 dana u odnosu na bolovanje zbog povrede na radu postupati će se na sljedeći način:

* za bolovanja preko 42 dana u sustavu Kolekcije koristi se konto **12911 s kontrolnim brojem 4**
* za bolovanja zbog ozljede na radu koristi se konto **12912 s kontrolnim brojem 2.**

Kada FINA, Centar za podršku sustavu riznice dostavi izvješće „Sume po kontima“ u Ministarstvo za koje se radi obuhvat naloga u sustavu „Kolekcije“ ono će za sumu po kontu:

* 129114 u SAP dati zahtjev na konto 129110011,
* 129122 u SAP dati zahtjev na konto 129110012.

Povrat sredstava na račun Državnog proračuna HR12**1**0010051863000160 na konto potraživanja za naknade koje se refundiraju

1. Na nalogu za povrat sredstava na račun državnog proračuna za bolovanje preko 42 dana, proračunski korisnici koriste model 33, a u polju „poziv na broj odobrenja“, podatak prvi je konto s kontrolnim brojem, podatak drugi razdjel/glava s kontrolnim brojem i podatak treći RKP.

Primjer za razdjel/glavu 08005 (MZOŠ-Osnovne škole) i RKP 14275 (O.Š. Samobor) :

- 33 129114-080050-14275

Nalog koji je tako obilježen u glavnu knjigu SAP-a knjiži se na:

* konto **129110011** – Bolovanja preko 42 dana i
* korisnik proračuna - razdjel/glava **08005.**
1. Na nalogu za povrat sredstava na račun državnog proračuna za bolovanja zbog ozljede na radu, proračunski korisnici koriste model 33, a u polju „poziv na broj odobrenja“, podatak prvi je konto s kontrolnim brojem, podatak drugi razdjel/glava s kontrolnim brojem i podatak treći RKP.

Primjer za razdjel/glavu 08005 (MZOŠ-Osnovne škole) i RKP 14275 (O.Š. Samobor) :

- 33 129122-080050-14275

Nalog koji je tako obilježen u glavnu knjigu SAP-a knjiži se na:

* konto **129110012** – Bolovanja za ozljede na radu i
* korisnik proračuna – razdjel/glava **08005**